Svellavetur . Kötlugos . Fyrsta galdrabrennan á Íslandi . Jón Rögnvaldsson var brenndur á Melaeyrum í Svarfaðardal eftir dóm fyrir fjölkynngi . Jóni var gefið að sök að hafa vakið upp draug og sent á pilt á Urðum , þar sem draugurinn drap hesta og gerði fleiri skráveifur . Magnús Björnsson , síðar lögmaður reið í Svarfaðardal og þótti málið sannað þegar í hirslum Jóns fundust gögn sem á voru rúnir og ískyggilegar teikningar . Þorvaldur skáld , bróðir Jóns , orti þetta á gamalsaldri : Á þegar leið minn aldurangrið fékk að stilt , að bróður báru galdur , berlega fóru vilt , var hann ei að því valdur , vissi ég um þann pilt , alt um of einfaldur , - á það við oss skylt . Ályktun um dóm úr Snæfellssýslu vegna veikinda Svarts Jónssonar sem hann sagði að Ormur Þorleifsson ylli . Dæmt var að Svartur skyldi leiða fram tvö vitni í héraði sem áttu að sanna að Ormur hefði heitast við Svart . Að þeim löglega leiddum skyldi dæmt húðlát .